Ըստ Կարո Եղնուկյանի, «բոլոր ոլորտները որոնք նշված են ՀԸԳՀ-ում (մարդու իրավունքներ, ժողովրդավարություն, անկախ դատական համակարգ,տնտեսական ազատականացում, մրցունակություն, հակակոռուպցիոն գործողություններ և այլն) որպես բարեփոխումների ենթակա տիրույթներ փոխկապակցված են» և հակասում են իշխանության ներկայացուցիչների անձնական շահերին։ Այդ պատճառով էլ նրանք չեն կատարելու Համաձայնագրի պայմանները։ Այդ դեպքում ինչու՞ ստորագրել Համաձայնագիրը։ Չորս պատճառներով. 1) Սերժ Սարգսյանն իր մտերիմների հետ միասին, այս քայլով որոշակի լեգիտիմություն է հաստատում խայտառակ ընտրություններից հետո 2) Սերժ Սարգսյանը ցուցադրում է, որ ինքը ամենա «արևմտամետ» կադրն է 3) նա ժամանակ է շահում, գիտենալով, որ Համաձայնագրի իրագործումը տարիներ պիտի տեւի 4) և ամենակարևորըը՝ որպեսզի կարողանա «գցել միամիտ եվրոպացիներին», օգտվել եվրոպայի ֆինանսական մանանայից եւ փրկվել սնանկացումից։